**Jānis Švanenbergs** (s. 17. heinäkuuta 2001 Riika, Latvia) on latvialainen jääkiekkoilija, joka edustaa ECHL-joukkue Idaho Steelheadsia. Hän on pelipaikaltaan keskushyökkääjä, mutta Švanenbergs osaa pelata myös laidassa. Hän laukoo oikealta.

Ura
---

### Seuraura

Švanenbergs on Venta 2002:n kasvatti. Hän debytoi seuran miesten joukkueessa vain 15-vuotiaana Latvian toiseksi korkeimmalla sarjatasolla kaudella 2016–2017, jolloin Švanenbergs pelasi 13 runkosarjaottelua tehden yhden syöttöpisteen, kolme playoff-ottelua ilman tehopisteitä ja kaksi Latvian Cupin ottelua tehden yhden syöttöpisteen. Hän voitti kauden päätteeksi Latvian kakkossarjatason mestaruuden. Kauden 2017–2018 Švanenbergs pelasi suurimmaksi osaksi Venäjän nuorten sarja MHL:ää HK Riiassa, mutta hän pelasi osan kaudestaan myös Ventassa voittaen Latvian kakkossarjan mestaruuden. Kauden 2018–2019 Švanenbergs pelasi kokonaan HK Riiassa. Hän oli tehoilla 14+17=31 joukkueen paras pistemies ja Švanenbergs jakoi sisäisen syöttöpörssin voiton Arvils Bergmanisin kanssa. Hän pelasi kauden aikana myös MHL:n tähdistöottelussa.

Kauden 2019–2020 Švanenbergs pelasi suurimmaksi osaksi HK Riian MHL-joukkueessa. Hän oli tehoilla 25+15=40 joukkueen paras maalintekijä ja toiseksi paras pistemies Deniss Fjodorovsin jälkeen. Švanenbergs debytoi kauden aikana myös KHL-joukkue Dinamo Riiassa, jossa hän pelasi 12 runkosarjaottelua tehden yhden syöttöpisteen. Švanenbergs teki KHL-debyyttinsä 28. tammikuuta 2020 vieraissa Lokomotiv Jaroslavlia vastaan. Hän sai ottelussa jääaikaa 9.44 minuuttia ja Švanenbergs sai yhden kauden minuutin jäähyn kampituksesta.

WHL-joukkue Edmonton Oil Kings varasi Švanenbergsin 58. pelaajana CHL:n varaustilaisuudessa 2020. Hän teki heinäkuussa seuran kanssa sopimuksen, mutta osaksi myös koronaviruspandemian viivästettyä WHL-kauden alkua Švanenbergs jatkoi kaudella 2020–2021 Dinamo Riian organisaatiossa, eikä lopulta siirtynyt enää Oil Kingsiin. Hän pelasi KHL:ssä 36 runkosarjaottelua tehopistein 4+4=8. Švanenbergs teki KHL-uransa avausmaalin 4. joulukuuta 2020 Severstal Tšerepovetsia vastaan. Švanenbergs pelasi osan kaudestaan myös HK Riian MHL-joukkueessa. Heinäkuussa 2021 hän teki Dinamon kanssa koeajan päätteeksi vuoden mittaisen jatkosopimuksen.

Kaudella 2021–2022 Švanenbergs pelasi Dinamo Riian KHL-joukkueessa 17 runkosarjaottelua tehopistein 1+1=2. Hän pelasi myös 12 ottelua Latvian pääsarjaa HK Zemgalen joukkueessa sekä kolme ottelua HK Riian MHL-joukkueessa. KHL:n keskeytettyä runkosarjansa ennenaikaisesti ja Dinamon kauden päätyttyä Švanenbergs siirtyi helmikuussa 2022 loppukauden kattavalla ja yhden optio vuoden sisältävällä sopimuksella SM-liigajoukkue Rauman Lukkoon. Hänen vastuunsa jäi kuitenkin varsin vähäiseksi ja Švanenbergs teki 14 pelaamassaan ottelussa vain yhden syöttöpisteen. Hän ei pelannut SM-liigan pudotuspeleissä, mutta vahvisti Lukon U20-joukkuetta, jossa Švanenbergs voitti Suomenmestaruuden.

Syyskuussa 2022 Švanenbergs teki vuoden mittaisen sopimuksen ECHL-joukkue Idaho Steelheadsin kanssa.

### Maajoukkueura

Švanenbergs pelasi alle 20-vuotiaiden IA-divisioonan MM-kilpailuissa vuonna 2020, jolloin hän voitti hopeaa. Švanenbergs oli Latvian paras pistemies tehoilla 3+5=8, joilla hän jakoi myös joukkueen sisäisen maalipörssin voiton Patriks Zabusovsin kanssa ja sisäisen syöttöpörssin voiton Ričards Grīnbergsin kanssa. Švanenbergs valittiin Latvian turnauksen parhaaksi pelaajaksi. Švanenbergs pelasi myös alle 18-vuotiaiden MM-kilpailuissa vuonna 2019.

Latvian A-maajoukkueessa Švanenbergs on pelannut viisi ottelua tehden yhden syöttöpisteen. Hän teki A-maajoukkuedebyyttinsä vain 19-vuotiaana Kaufland Cupissa 20. huhtikuuta 2021 Piešťanyssa Slovakiaa vastaan. Švanenbergs merkittiin Latvian kolmossentteriksi laidoilleen Mārtiņš Dzierkals ja Rihards Bukarts.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2016–2017 | Venta 2002 | LAT-2 | 13 | 0 | 1 | 1 | 4 | 3 | 0 | 0 | 0 | 0 |
| 2017–2018 | HK Riika | MHL | 29 | 0 | 3 | 3 | 2 | – | – | – | – | – |
|  | Venta 2002 | LAT-2 | 8 | 1 | 3 | 4 | 4 | 3 | 3 | 0 | 3 | 2 |
| 2018–2019 | HK Riika | MHL | 61 | 14 | 17 | 31 | 71 | – | – | – | – | – | U18 | 4 | 1 | 0 | 1 | 0 |
| 2019–2020 | Dinamo Riika | KHL | 12 | 0 | 1 | 1 | 8 | – | – | – | – | – | JMMd1 A | 5 | 3 | 5 | 8 | 6 |
|  | HK Riika | MHL | 54 | 25 | 15 | 40 | 70 | 3 | 1 | 0 | 1 | 0 |
| 2020–2021 | Dinamo Riika | KHL | 36 | 4 | 4 | 8 | 6 | – | – | – | – | – |
|  | HK Riika | MHL | 14 | 5 | 3 | 8 | 6 | – | – | – | – | – |
| 2021–2022 | Dinamo Riika | KHL | 17 | 1 | 1 | 2 | 4 | – | – | – | – | – |
|  | HK Zemgale/LLU | Latvia | 12 | 5 | 3 | 8 | 10 | – | – | – | – | – |
|  | HK Riika | MHL | 3 | 0 | 0 | 0 | 0 | – | – | – | – | – |
|  | Lukko | U20-SM | – | – | – | – | – | 10 | 1 | 4 | 5 | 6 |
|  | Lukko | SM-liiga | 14 | 0 | 1 | 1 | 2 | – | – | – | – | – |
| 3 kautta | yhteensä | KHL | 65 | 5 | 6 | 11 | 18 | – | – | – | – | – |
| 1 kausi | yhteensä | SM-liiga | 14 | 0 | 1 | 1 | 2 | – | – | – | – | – |
| 1 kausi | yhteensä | Latvia | 12 | 5 | 3 | 8 | 10 | – | – | – | – | – |

Lähteet
-------

* Jānis Švanenbergs The Internet Hockey Databasessa (englanniksi)
* Jānis Švanenbergs Eurohockey-sivustolla (englanniksi)
* Jānis Švanenbergs *Elite Prospects*. Everysport Media Group AB.  (englanniksi)

### Viitteet

1. ↑  Jānis Švanenbergs The Internet Hockey Databasessa (englanniksi)
2. 1 2 3 4 5 6 7  Jānis Švanenbergs *Elite Prospects*. Everysport Media Group AB.  (englanniksi)
3. 1 2  Elite Prospects - HK Riika *eliteprospects.com*. Everysport Media Group AB. Viitattu 21.2.2022. (englanniksi)
4. ↑  Game summary: Dinamo R - Sibir *en.khl.ru*.  28.1.2020. KHL. Viitattu 21.2.2022. (englanniksi)
5. ↑  Oil Kings sign 2020 CHL Import Draft selection Janis Svanenbergs *oilkings.ca*.  8.7.2022. Edmonton, AB:  Edmonton Oil Kings. Viitattu 21.2.2022. (englanniksi)
6. ↑  Game summary: Dinamo R - Severstal *en.khl.ru*.  4.12.2020. KHL. Viitattu 21.2.2022. (englanniksi)
7. ↑  DINAMO RĪGA sāk treniņnometni Liepājā *dinamoriga.lv*.  19.7.2021. A/S Dinamo Rīga.  Arkistoitu 21.2.2022. Viitattu 19.2.2022. (latviaksi)
8. ↑  Seppä, Lassi: Lukko vahvistuu nuorella latvialaishyökkääjällä Jānis Švanenbergsillä *Jatkoaika.com*.  15.2.2022. Jatkoaika r.y. Viitattu 21.2.2022.
9. ↑  Westerlund, Jenna: Lukon pelaaja-arviot 2021–22: Saarijärven dominanssi ja Revon maalitahti kantoivat mestarin niukasti pudotuspeleihin *Jatkoaika.com*.  6.4.2022. Jatkoaika r.y. Viitattu 19.5.2022.
10. ↑  Canade, Svanenbergs join Steelheads *echl.com*.  2.9.2022. BOISE, Idaho:  ECHL Inc.. Viitattu 2.9.2022. (englanniksi)
11. ↑  Saastamoinen, Lauri: Maajoukkuehyökkääjä jättää Liigan – suuntaa rapakon taakse *suomikiekko.com*.  2.9.2022. Nordic Sport Media. Viitattu 4.9.2022.
12. ↑  Elite Prospects - Latvia U20 *eliteprospects.com*. Everysport Media Group AB. Viitattu 21.2.2022. (englanniksi)
13. ↑  Jānis Švanenbergs Eurohockey-sivustolla (englanniksi)
14. ↑  Slovensko - Lotyšsko *sport.aktuality.sk*.  20.4.2021. Ringier Axel Springer Media s.r.o. Viitattu 21.2.2022. (slovakiksi)